Էմի Բրենեման

Էմի Բրենեման (անգլ.՝ Amy Frederica Brenneman, հունիսի 22, 1964(1964-06-22), Նյու Լոնդոն, Կոնեկտիկուտ, ԱՄՆ), ամերիկացի դերասանուհի, պրոդյուսեր և սցենարիստ, որը հինգ անգամ առաջադրվել է «Էմմի» և երեք անգամ՝ «Ոսկե գլոբուս» մրցանակի։ Առավել հայտնի է «Նյու Յորքի ոստիկանություն», «Արդար Էմի», «Լքվածները» և «Մասնավոր պրակտիկա» ֆիլմերում խաղացած դերերով։ Կինոյում նրա ամենահայտնի դերերից  առանձնանում են «Տապ», «Վախ», «Ցերեկային լույս», «Կյանքը ըստ Ջեյն Օսթինի» և «88 րոպե» ֆիլմերում խաղացած դերերը։


== Վաղ տարիներ ==
Էմի Բրենեմանը ծնվել է Կոնեկտիկուտ նահանգի Նյու Լոնդոն քաղաքում։ Նրա մայրը եղել է դատավոր, իսկ հայրը՝ փաստաբան։ Մեծացել է Կոնեկտիկուտ նահանգի Գլաստոնբուր քաղաքում, որտեղ սկսել է խաղալ տեղի թատրոնում։ 1987 թվականին ավարտել է Հարվարդի համալսարանը։


== Կարիերա ==
Բրենեմանը առաջնաելույթ է ունեցել 1992 թվականին «Նա գրել է սպանություն» սերիալի էպիզոդներից մեկում։ Մեկ տարի անց ազգային ճանաչում է ձեռք բերել «Նյու Յորքի ոստիկանություն» հեռուստասերիալում իր մարմնավորած դետեկտիվ Ջենիս Լիկասլիի կերպարի շնորհիվ։ Նկարահանվել է առաջին եթերաշրջանում, ինչպես նաև երկրորդի մի քանի դրվագներում և ստացել է «Էմմի» մրցանակի անվանկարգեր 1994 թվականին «Դրամատիկական հեռուստասերիալում երկրորդ պլանի լավագույն դերասանուհի» և 1995 թվականին՝ «Դրամատիկական հեռուստասերիալում լավագույն հրավիրված դերասանուհի»կատեգորիաներում։
1994 թվականին «Նյու Յորքի ոստիկանություն» հեռուստասերիալից հեռանալուց հետո Բրենեմանը սկսել է  լիամետրաժ կինոյի կարիերան։ 1995 թվականին հայտնվել է «Կասպեր» և «Տապ» ֆիլմերում, իսկ մեկ տարի անց Սիլվեստր Ստալոնեի հետ գլխավոր դեր է խաղացել «Ցերեկային լույս» ֆիլմում։ Նկարահանվել է նաև «Վախ», «Նևադա», «Քո ընկերներն ու հարևանները», «Արվարձան» և «Կանացի գաղտնիքներ» ֆիլմերում։ Հեռուստատեսություն վերադարձել է 1998 թվականին որպես «Ֆրեյզեր» չորսէպիզոդանոց կատակերգական սերիալի հրավիրված աստղ։
1999 թվականին Բրենեմանը հանդես է եկել որպես «Արդար Էմի» սերիալի գլխավոր դերակատարուհի, ստեղծող և պրոդյուսեր։ Շոուն պատմում է ամուսնալուծված միայնակ մոր մասին, որն աշխատում է որպես Կոնեկտիկուտ նահանգի Հարթֆորդ քաղաքի ընտանեկան գործերով դատավոր։ Շոուն հիմնված էր  իր մոր՝ Ֆրեդերիկ Բրենեմանի իրական կյանքի վրա։ Սերիալն CBS հեռուստառադիոցանցում հայտնվել է վեց եթերաշրջանով. 1999 թվականի սեպտեմբերի 19-ից մինչև 2005 թվականի մայիսի 3-ը կայունորեն հավաքել է բարձր վարկանիշներ, և Բրենեմանը «Ոսկե գլոբուս» մրցանակի երեք անվանակարգեր է ստացել հեռուստատեսային սերիալում՝ դրամայում, լավագույն կանացի դերի համար, ինչպես նաև «Էմմի» մրցանակի երեք անվանակարգեր՝ դրամատիկական հեռուստասերիալում կանանցի լավագույն դերի համար։
Բրենեմանը 2005 թվականին «Ինը կյանք» ֆիլմում ունեցած դերի համար «Լավագույն դերասանուհի» կատեգորիայում արժանացել է «Լոկարնոյի կինոփառատոն» մրցանակի։ Ավելի ուշ նկարահանվել է «Կյանքն ըստ Ջեյն Օսթինի» (2007) և «88 րոպե» ֆիլմերում։ 2007 թվականի մարտին նկարահանվել է «Գրեյի անատոմիա» սերիալում, իսկ հետո կատարել է «Մասնավոր պրակտիկա» սփին-օֆֆի գլխավոր դերերից մեկը։ Սերիալն ավարտվել է 2013 թվականի սկզբին՝ վեց եթերաշրջաններից հետո։ 2013 թվականի հունիսին Բրենեմանը հրավիրվել էր HBO հեռուստաալիքի Ջասթին Տերուի մասնակցությամբ «Լքվածները» սերիալի գլխավոր կանացի դերի համար։


== Անձնական կյանք ==
1995 թվականին Բրենեմանն ամուսնացել է ռեժիսոր Բրեդ Սիլբերլինգի հետ, նրանք ունեն երկու երեխա՝ դուստրը՝ Շառլոտ Թաքեր Սիլբերլինգը և որդին՝ Բոդի Ռասել Սիլբերլինգը։


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություններ ==